open-index/open-wikipedia-markdown huggingface dataset:
Lauri Posti

**Lauris Albertas Postis** (, 1908 m. kovo 17 d. Lietas, Suomijos Didžioji Kunigaikštystė, Rusijos imperija – 1988 m. kovo 6 d. Helsinkis, Suomija) – suomių finougristas, Helsinkio universiteto Baltijos finų kalbų profesorius, akademikas. 1975 m. nuo birželio 13 d. iki lapkričio 30 d. Europos saugumo ir bendradarbiavimo konferencijos posėdžio metu jis ėjo Suomijos švietimo ministro pareigas.

## Biografija
L. Postis studijavo tiek Turku, tiek Helsinkio universitetuose, Helsinkio universitete 1942 m. gavo daktaro laipsnį, apgynęs disertaciją apie lyvių kalbos fonetikos istoriją. 4–ajame dešimtmetyje vyko tirti vodų, vepsų ir lyvių kalbas. Studijų metais dirbo Karelijos akademinėje draugijoje, siekusioje prie Suomijos prijungti Rytų Kareliją.

Nuo 1945 m. L. Postis dirbo Suomių filologijos katedros docentu. 1953 m. tapo Helsinkio universiteto Baltijos finų kalbų profesoriumi ir šias pareigas ėjo iki 1971 m.

L. Posčio tyrimas „From Pre-Finnic to late Proto-Finnic“ („Nuo prafinų iki vėlyvosios protofinų kalbos“) tapo klasikiniu, jame autorius pirmą kartą atskleidė, kad suomių kalbos garsų pokyčiams padarė įtaką germanų kalbos. Tokiu būdu L. Posčio tyrimai padėjo pagrindus Baltijos finų ir germanų kalbų kontaktų tyrimams, kurie vėliau, visų pirma Jormos Koivulehto dėka, suomių kalbos istorijos suvokime padarė revoliuciją. L. Postis tyrė ir Baltijos finų baltizmus.

L. Postis priklausė U. Kekoneno draugų būriui ir 7–ajame dešimtmetyje tapo pagrindiniu suomių kalbotyros organizatoriumi. L. Postis ėjo Helsinkio universiteto Istorinės kalbotyros katedros (dabar Humanitarinių mokslų fakultetas) dekano pareigas ir buvo brandos egzaminų komisijos pirmininkas. L. Postis taip pat atliko svarbų vaidmenį kuriant Suomių kalbos tyrimų centrą. Keijo Lynamos (*Keijo Liinamaa*) vyriausybėje spėjo padirbėti švietimo ministru. Jis buvo Suomijos mokslų akademijos ir Suomijos mokslo draugijos narys.

1966–1970 m. Suomijos ir Estijos žiūrovams L. Postis tapo žinomas kaip antrasis, greta P. Aristės, TV laidos „Naapurivisa“ („Kaimynų viktorina“) teisėjas (šioje laidoje varžėsi Estijos TSR ir Suomijos komandos).

## Bibliografija
* L. Posčio bibliografija

## Išnašos
Rojauščina

**Rojauščina** – kaimas šiaurės vakarų Baltarusijoje, 2 km į pietryčius nuo Maladečinos.

## Istorija

XIX a. gyvenvietėje buvo dvaras.

## Šaltiniai
Christopher Moseley

**Kristoferis Mozlis** (, g. 1950 m.) – Jungtinės Karalystės kalbininkas, finougristas, Baltijos finų kalbų tyrėjas ir vertėjas. Studijavo Londono universiteto Slavų ir Rytų Europos studijų institute, kur apgynė magistro laipsnį. Jo tyrimų sritys – naujai įgijusios raštą kalbos ir geolingvistika. Verčia iš estų, latvių ir suomių kalbų. Nuo 2007 m. dirba estų kalbos dėstytoju. K. Mozlis įkūrė Nykstančių kalbų fondą, UNESCO organizacijai redagavo „Pasaulio kalbų, kurioms gresia išnykimas, atlasą“.

## Bibliografija
* K. Mozlio bibliografija

## Išnašos
Piromanija

**Piromanija** ( + ) – psichikos sutrikimas, pasireiškiantis nenugalimu potraukiu padeginėti; neretai tokiems asmenims gaisras suteikia pasigėrėjimą, nusiraminimą. Piromanija gali pasireikšti sergant depresine psichoze, šizofrenija ar kitomis psichikos ligomis.

Padegimus dažniausiai atlieka jauno amžiaus vyrai, kuriems anksčiau nustatytas nepsichozinis psichikos sutrikimas.

## Šaltiniai
Asocialus elgesys

**Asocialus elgesys** – elgesys, pasireiškiantis neatitinkantčiais žmogaus elgesio visuomenėje normų ir taisyklių poelgiais. Pažeisdamas įvairias socialines normas žmogus kartu padaro tam tikrą žalą kitam žmogui arba grupei, o kartais – net ir pačiam sau. Kaip asocialaus elgesio pavyzdžiai pateikiami kriminaliniai nusikaltimai, narkomanija, alkoholizmas, savižudybės, bėgimas iš namų ir valkatavimas, prostitucija.

## Taip pat skaitykite
* Antisocialus asmenybės sutrikimas

## Šaltiniai
Hipersomnija

**Hipersomnija** – padidėjęs mieguistumas. Hipersomnija sergantys žmonės gali užmigti bet kuriuo paros metu, pavyzdžiui, vairuodami ar dirbdami. Tai dažnas narkolepsijos ir kitų nervų sistemos sutrikimų simptomas.

Kai kurie hipersomniją turintys žmonės praranda socialinius, buitinius ar profesinius įgūdžius. Paprastai pasireiškia jaunystėje.  

## Šaltiniai
FK Sozopol

**Sozopolio „Sozopol“** – Bulgarijos futbolo klubas iš Sozopolio.

## Istorija
Klubas įkurtas 2008 m. Pradėjo rungtyniauti žemesnėse lygose, o vėliau pateko į Antrą lygą (antroji pakopa).

2018–2019 m. sezone Trečioje lygoje Pietryčių zonoje liko antri.

2019–2020 m. sezone rungtyniavo Trečioje lygoje ir Pietryčių grupėje tapo nugalėtojais. Po sezono buvo perkelti į aukštesnį divizioną.

2020–2021 m. sezone rungtyniavo Antroje lygoje ir iškovojo aštuntą vietą.
2021–2022 m. liko penkioliktoje vietoje.

2022–2023 m. sezone rungtyniavo Antroje lygoje.

## Pasiekimai
; Trečia lyga (Pietryčių grupė)
: Nugalėtojai: 2019–2020 m.

## Sezonai
### Pastarieji sezonai

|}

## Apranga
; Sportinės aprangos pokyčiai.
* Namuose žaidžia balta žydra apranga. 

## Išnašos

## Nuorodos
* facebook paskyra
* bgclubs svetainė
* SOCCERWAY
* FLASHSCORE
* Transfermarkt
* Globalsportsarchive
Nemetalai

**Nemetalai** – cheminiai elementai, kurie neturi metalams būdingų savybių. Elementų, priskiriamų nemetalams, esama daug mažiau negu metalų, prie jų priskiriami tik azotas, anglis, deguonis, vandenilis, fosforas, selenas, siera, halogenai ir inertinės dujos; iš viso prie nemetalų priskiriami 22 elementai. Nemetalų būna visų agregatinių būsenų: kietosios, skystosios ir dujinės. 

Nemetalams būdingos savybės: 

* Nemetalai trapūs, gali lengvai sudūžti net nuo labai lengvo smūgio;
* Daugumos kietų nemetalų paviršius neblizga;
* Nemetalai blogai praleidžia elektrą ir šilumą;
* Daugumos nemetalų lydymosi ir virimo temperatūros yra žemos.

Kai kurie nemetalai yra vieni iš labiausiai paplitusių cheminių elementų pasaulyje, pvz., vandenilis, helis, deguonis ar siera.

## Šaltiniai
Vandens garai

**Vandens garai** – dujinės būsenos vanduo. Vandens garai yra bespalviai, bekvapiai ir beskoniai. Ore esantys vandens garai kyla į atmosferą, kondensuojasi ir sudaro debesis, rūką arba, nusėdę ant žemės paviršiaus, – rasą. Dažniausiai vandens garai yra nematomi. 

Susidaro garuojant vandeniui arba sublimuojant ledui.

## Šaltiniai

## Literatūra
*
Dejan Milićević

**Dejanas Miličevičius** (*Dejan Milićević*; g. 1992 m. kovo 10 d.) – futbolininkas iš Serbijos, saugas. Žaidė Lietuvoje. Atstovavo Vilniaus „Riterių“ futbolo klubui.

## Karjera
Karjerą pradėjo „Vojvodinos“ klube. Rungtyniavo šio klubo jaunimo ekipose, o pagrindinėje ekipoje oficialių rungtynių nesužaidė. 

2011–2013 m. sezonuose nuomos pagrinais buvo skolinamas FK Cement Beočin.

Nuo 2013 m. priklausė FK Proleter Novi Sad, o nuo 2014 m. – Austrijos regioninėje lygoje žaidusiam SC Röthis. 

2016–2017 m. sezone buvo grįžęs į FK Proleter Novi Sad. Nuo 2017 m. žaidė Šiaurės Serbijos TSC Bačka Topola.

### FK Riteriai
Atvyko į Lietuvą. 2022 m. liepos 19 d. buvo paskelbta, kad tapo Vilniaus „Riterių“ nariu.

2022 m. liepos 22 d. riterių gretose oficialiai debiutavo A lygos rungtynėse prieš FC Džiugas.

2022 m. rugpjūčio 26 d. pelnė lemiamą įvartį rungtynėse prieš „Bangos“ klubą.

2023 m. sausio 23 d. tapo aišku, kad žaidėjas palieka klubą.

### Vėlesnė karjera

2023 m. vasario mėn. tapo aišku, kad atstovaus Ubo „Jedinstvo“ klubui. 

2024 m. vasarą perėjo į Sloga Meridian (Bosnija ir Hercegovina). 

2025 m. pradžioje prisijungė prie FK Zemun (Belgradas, Serbija). 2025 m. vasario 16 d. debiutavo klube rungtynėse prieš Sloven Ruma.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Eurimedūza

**Eurimedūza** () – graikų mitologijos veikėja, minima Homero „Odisėjoje“, senyva mitinės fajakų tautos karaliaus Alkinojo dukters Nausikajos auklė. Eurimedūza buvusi atgabenta iš Apeiros (veikiausiai piratų) ir, kaip pagarbos dovana, perduota Alkinojui.

Pasakojama, kad Eurimedūza auginusi Nausikają, o jos tėvui Alkinojui grįžus namo po susitikimo su Odisėju, užkūrusi ugnį ir paruošusi vakarienę.

Nors tebuvusi tarnaitė, Eurimedūzos vardas reiškia 'plačiai valdanti'.

## Išnašos
Makoras

* *Dumoria* A.Chev. 1907

**Makoras** (*Tieghemella*) – magnolijūnų (*Magnoliophyta*) skyriaus, sapotinių (*Sapotaceae*) šeimos lapuočių medžių gentis.

## Paplitimas
Makorų rūšys natūraliai paplitusios Vakarų ir Centrinėje Afrikoje.

Makorų gentis pirmą kartą buvo aprašyta 1890 m. Makorų rūšių mediena medienos prekyboje vadinama *makore*.

## Apibūdinimas
Aukštų medžių gentis, medžiai užauga daugiau kaip 50 m aukščio. Ganos pietryčiuose esančiame Rytų regione, netoli Akim Odo miesto augantis vyšninis makoras (*Tieghemella heckelii*) žinomas kaip Didysis medis yra 66,5 m aukščio su 396 cm skersmens kamienu.

## Rūšys
Makorų (*Tieghemella*) genties rūšys yra artimai susijusios su mėklainio (*Mimusops*) genties rūšimis, bet kurios skiriasi mažiau išsivysčiusiais vainikėlio vamzdeliais, mažesniais vaisiais, su mažesniais randeliais sėklomis, gausiu endospermu ir plonais sėklalizdžiais.

Makorų gentyje išskiriamos labai artimos ir morfologiškai labai panašios 2 rūšys
# *[[Tieghemella africana]]* Pierre, 1890 – afrikinis makoras; savaiminės ir pagrindinės augavietės Centrinėje Afrikoje, ypač jos vakaruose, taip pat auga Dramblio Kaulo Kranto pietuose.
# *[[Tieghemella heckelii]]* (A.Chev.) Pierre ex Dubard, 1907 – vyšninis makoras; savaiminės ir pagrindinės augavietės Vakarų Afrikos pietiniuose regionuose, taip pat auga Kongo Demokratinės Respublikos vakaruose.

## Taip pat skaitykite
* Afrikos medžių aukščiausios rūšys

## Šaltiniai
Otrionėjas

**Otrionėjas** () – trojėnų sąjungininkas iš Kabeso (nežinoma vietovė), minimas Homero „Iliadoje“. Į karą Otrionėjas įsijungęs vėlai. Priamas Otrionėjui už pagalbą kare pažadėjęs savo dukterį Kasandrą. Kautynėse prie laivų Otrionėją užmušęs Idomenėjas. Kaip vieną iš nukautų kovotojų, Otrionėją pamini Hektoras, priekaištaudamas Pariui.

## Išnašos
Mazda 626

**Mazda 626** arba ***Mazda Capella*** – Japonijos kompanijos „Mazda“ 1979–2002 m. gamintas lengvasis vidutinio dydžio automobilis. Šiaurės Amerikoje ir Pietryčių Azijoje pardavinėtas „Capella“ pavadinimu (pagal Kapelos žvaigždę). „Ford“, su kuria tuo metu bendradarbiavo „Mazda“, šio modelio pagrindu sukonstravo „Ford Telstar“ ir „Ford Probe“ modelius.

Būta šešių skirtingų „Mazda Capella“ kartų:

## Šaltiniai
Johan Dahlin

**Johanas Dalinas** (; g. 1986 m. rugsėjo 8 d.) – futbolininkas, Malmės klubo vartininkas.

Kitados atstovavo Švedijos jaunimo ir nacionalinei rinktinėms.

## Karjera
Futbolą pradėjo žaisti Trolhetane. Rungtyniavo gimtojo miesto jaunimo ekipose. Sužaidė vienerias rungynes pagrindinėje ekipoje.

2004 m. karjerą pradėjo Åsebro IF. Po vieno sezono Švedijos 3 divizione, jis buvo pakviestas į Oslą (Norvegijoje) treniruotis su FC Lyn Oslo. 

### FC Lyn
Vėliau buvo pasirašyta sutartis iki 2009 m. sezono pabaigos.

### Malmö FF
2009 m. liepos 8 d. pasirašė sutartį su Malmės FF. Jis akimirksniu tapo pirmuoju vartininku ir žaidė daugumą 2009 m. sezono rungtynių. Tačiau paaiškėjo, kad vartininkas turėjo lėtinių nugaros skausmų, dėl kurių jis negalėjo žaisti keletos rungtynių. Šios problemos tęsėsi ir 2010 m. sezone, kuriame jis sužaidė 15 rungtynių.
Sveikatos problemos tęsėsi ir 2011 m. sezone: jis sužaidė 12 lygos rungtynių, bei atstovavo klubui 2011–2012 m. UEFA Europos lygos grupių etape. 

2012 m. birželio 13 d. Dahlinas pasirašė naują dvejų metų sutartį iki 2014 m. sezono pabaigos.

2012 m. sezone atsigavo ir Malmės FF gretose žaidė 29 iš 30 rungtynių, vieną mačą jis praleido dėl trijų geltonų kortelių.

2013 m. sužaidė 22 rungtynes ​​iš 30. Kai kurias rungtynes ​​jis praleido dėl traumos, bet sužaidė visas šešerias 2013–2014 m. UEFA Europos lygos rungtynes atrankos etape. Pelnė Metų vartininko nominaciją.

### Gençlerbirliği
2013 m. gruodžio 23 d. Malmės futbolo klubas patvirtino vartininko perėjimą į Turkijos Süper Lig klubą Gençlerbirliği. Sutartis galiojo iki 2017 m.
 
Perėjimas įvyko 2014 m. sausio 7 d., kai atsidarė Turkijos perėjimų langas.

### FC Midtjuland
2015 m. sausio mėn. vartininkas paliko turkų „Genclerbirligi“ ir rungtyniavo FC Midtjylland. Debiutavo Danijos klube prieš Odensės klubą, išlaikė sausus vartus, o varžovai „Odense“ buvo nugalėti rezultatu 3:0.

„Midtjylland“ namuose 3:0 nugalėjo „Odense“ ir taip padidino savo persvarą Danijos Superlygoje iki aštuonių taškų, aplenkdama antrąją vietą užėmusį „FC Copenhagen“.

2015–2016 m. sezone rungtyniavo Danijos FC Midtjylland.

### Malmö FF
Sugrįžo į Švediją 2017 m. vasarą ir atstovavo Malmö FF. Trejų su puse metų sutartis buvo pasirašyta 2017 m. birželio 26 d., o 2019 m. sausio mėn. sutartis buvo pratęsta.

2022–2023 m. UEFA čempionų lygos atrankos antarajame etape Malmės klubas kovojo prieš Vilniaus „Žalgirį“. 2022 m. liepos 19 d. rungtynės vyko LFF stadione, Vilniuje. Minimalia persvara nugalėjo žalgiriečiai. Vienintelio įvarčio autoriumi tapo Fabien Ourega, kuris 49 minutę nuginklavo švedų klubo vartininką **Johaną Daliną**.

## Pasiekimai
; Malmö FF
* Allsvenskan: 2010, 2013, 2017, 2020, 2021
* Svenska Supercupen: 2013

; asmeniniai
: 2013 m. geriausias Allsvenskan vartininkas.

## Karjera rinktinėje
 žaidė nuo 2009 m. Debiutavo 2009 m. sausio mėn., rungtynėse prieš JAV nacionalinę rinktinę.

2012 m. buvo pakviestas į rinktinės treniruočių stovyklą. Iš viso sužaidė tris oficialias UEFA rungtynes ir vienerias neoficialias.

Paskutinį kartą Švedijos nacionalinei rinktinei atstovavo 2017 m.

## Išnašos

## Nuorodos
* SOCCERWAY
* Transfermarkt
RK3111

**RK3111** – rajoninis kelias, jungiantis Pumpėnus, Rinkūnus ir Žadeikius. Kelio ilgis – 13,85 km. Kelias nuo Pumpėnų iki Rinkūnų yra dengtas žvyru, visas likęs kelias yra asfaltuotas.

Kelias prasideda Pumpėnuose, sankryžoje su . Kelias eina Pasvalio rajone. Prie kelio yra šie miestai ir gyvenvietės: Pumpėnai, Stebeikiai, Rinkūnai, Žadeikėliai, Žadeikiai. Kelias baigiasi Žadeikiuose, sankryžoje su . Ties Stebeikiais kelias kerta Svalios upę.

## Išnašos
Pogimdyminė depresija

**Pogimdyminė depresija** (dar kitaip *depresija po gimdymo* arba *pogimdyvinė depresija*) – depresija, atsiradusi pogimdyminiu laikotarpiu. Paprastai prasideda moterims per pirmus mėnesius po gimdymo, rečiau – po gimdymo praėjus pusmečiui ar auginant iki vienerių metų kūdikį.

Gali tęstis keletą mėnesių ar ilgiau ir pasireiškia susilpnėjusiu malonumo pojūčiu (anhedonija), taip pat kaip stiprūs emocijų svyravimai, išsekimas, beviltiškumo, kaltės jausmas (kyla dėl tariamo nesugebėjimo pasirūpinti savo vaiku). Dažnai juos lydi verksmingumas, dirglumas, nerimas, panika, prislėgta nuotaika, motyvacijos stoka. Kartais kamuoja įkyrios mintys ar baimės apie galimą kūdikio ar savęs žalojimą ar net apima abejingumo ar atsiribojimo jausmas nuo savo kūdikio. Gali būti sutrikęs miegas (nemiga), pakitęs apetitas (padidėjęs ar sumažėjęs). Tokia būsena sukelia intensyvią motinos kančią, sutrikdo normalų šeimos gyvenimą. Dėl motinos depresijos sutrinka jos ir kūdikio ryšys, gali pablogėti vaiko emocinė ir kognityvinė raida. Apie 20 % moterų patiria šį sutrikimą.

Pagrindiniai veiksniai, lemiantys šios ligos atsiradimą, yra genetiniai, hormoniniai (po gimdymo moters organizme keičiasi hormonų pusiausvyra, kuri atsiliepia ir nuotaikos pokyčiams), psichologiniai bei įvairūs socialiniai stresą keliantys veiksniai. Didesnė rizika susirgti pogimdymine depresija kyla moterims, kurios yra sirgusios depresija ar nerimo sutrikimais. Pastebėta, jog dažniau suserga tos moterys, kurioms atliekama skubi cezario pjūvio operacija, taip pat tos, kurios nėštumo metu yra keletą kartų hospitalizuojamos. Šis sutrikimas gali išsivystyti ir tuomet, kai patiriamas fizinis ar psichologinis smurtas artimoje aplinkoje.  Neplanuotas nėštumas, artimos aplinkos palaikymo trūkumas, konfliktai su partneriu taip pat didina depresijos tikimybę.

Nemaišytina su pogimdymine melancholija, kuriai būdingi panašūs simptomai į depresijos, tik šie nebūna tokie stiprūs ir nesutrikdo asmens funkcionavimo. Paprastai pogimdyminė melancholija prasideda savaitę po gimdymo ir gali tęstis apie 2–3 savaites, ji praeina savaime. Šiai būsenai kaip ir depresijai taip pat būdingi nuotaikos svyravimai, dirglumas, nerimas, sunkumas susikaupti, nemiga, verksmingumas.

## Šaltiniai
Zigmas Rimša

**Zigmas Rimša** (1911 – 2001) – Lietuvos aviacijos atsargos karininkas, ryšių ir aviacijos inžinierius, pirmojo lietuviško motosklandytuvo (1938 m.) konstruktorius, Lietuvos aeroklubo generalinis sekretorius (1940 m.).

## Biografija
1921 m. su tėvais grįžo į Lietuvą. Baigė Ukmergės gimnaziją, Ciuricho politechnikos institute (Šveicarija) studijavo mechaniką bei aeronautiką, studijas baigė 1935 m.

1935 m. rugsėjo 18 d. buvo pašauktas į Lietuvos kariuomenę. 1936 m. rugsėjo 15 d. baigus Karo mokyklą (XI aspirantų laida) suteiktas aviacijos atsargos jaunesniojo leitenanto laipsnis ir paleistas į aviacijos karininkų atsargą.

1936 m. spalio 15 d. įsidarbino Kauno radijo stoties inžinieriumi. 1937 m. su Krašto apsaugos ministerijos stipendija baigė aviacijos radiotechnikos studijas Šveicarijoje.

Z. Rimša aktyviai dalyvavo Lietuvos aerokolubo veikloje, dėstė LAK aviamodeliuotojų kursuose, LAK lakūnų ruošimo kursuose, rašė žurnale „Mūsų sparnai“, išmoko skraidyti lėktuvu. Kelis kartus buvo išrinktas į LAK valdybą, nuo 1940 m. liepos 12 d. ėjo LAK tarybos ir valdybos sekretoriaus pareigas.

1937 m. rugsėjį pradėjo dėstyti Kauno Aukštesniojoje technikos mokykloje. Nuo 1939 m. dėstė Vytauto Didžiojo universiteto Technikos fakultete.

1937 m. sukonstravo pirmąjį Lietuvoje motosklandytuvą „KEVA", kurį pastatė Gabrielius Miliūnas.

1938 m. Susisiekimo ministerijos siuntimu kartu su J. Dženkaičiu ir S. Mockūnu iš Didžiosios Britanijos parskraidino nupirktus Lietuvos oro linijų keleivinius lėktuvus Percival Q.6.

1939 m. Baltijos šalių aviacijos varžybose, lėktuvų perskridime Talinas-Kaunas kartu su V. Ašmensku užėmė 5-ąją vietą.

1944 m. pasitraukė į Vokietiją, 1948 m. emigravo į Kanadą, 1953–1976 m. dirbo „Pratt & Whitney“ Monrealio padalinyje konstruktoriumi, vėliau skyriaus vedėju.

1981 m. persikėlė į Torontą. Mirė ir palaidotas Toronte.

## Apdovanojimai

* Vytauto Didžiojo ordino 3 laipsnio medalis (1936).

## Literatūra

* „Lietuvos kariuomenės karininkai 1918–1953” VI tomas.
* Viktoras Ašemenskas, *Lietuvos Aero Klubas 1927–1940 metais.* Vilnius: KAM, 54, 178–179 psl.
* „Aviacijos inž. Z. Rimša.“ *Plieno sparnai,* Nr. 6, 2001, 89 psl.
* Rimša Zigmas, Plieno sparnai
* Zigmas Rimša, Plieno sparnai
Gabrielius Miliūnas

**Gabrielius Miliūnas** (1914–1961) – Lietuvos sklandytojas, sklandymo instruktorius, aviakonstruktorius, šaulys.

## Biografija
Gimė 1914 m. Baigė Kauno Aukštesniąją technikos mokyklą (ATM) ir aktyviai dalyvavo ATM aviacijos būrelio ir Lietuvos aeroklubo sklandymo veikloje, nuo 1936 m. – šaulių sklandytojų veikloje.

1936 m. savo tėvų namuose Kaune (Šančiuose) įrengė Lietuvos aeroklubo (LAK) sklandytuvų dirbtuves. Jose kuriose buvo pastatyti 6 sklandytuvai: po du savos (kartu su B. Oškiniu ir A. Gysu) konstrukcijos pradinio mokymo MOG ir, kartu su Br. Oškiniu, – šlaito – MO-1 (modifikuotas T-1) ir MO-2. Šiose dirbtuvėse taip pat buvo pagaminti LAK lėktuvo Š-18 apatiniai sparnai.

Mirė ir palaidotas Kaune.

## Literatūra

* Gabrielius Milūnas, Plieno sparnai
* B.Oškinio ir G.Miliūno sklandytuvas MO-1, Plieno sparnai
FK Jedinstvo Ub

**Ubo „Jedinstvo“** arba kitaip **FK Jedinstvo Ub** () – Serbijos futbolo klubas iš Ubo.

## Istorija
Klubo ištakos siekia 1920 m. Nuo 2006–2007 m. sezono, kai Serbija ir Juodkalnija tapo atskiromis valstybėmis su atskiromis futbolo sistemomis, rungtyniavo Serbijos čempionatuose.

2022–2023 m. sezone debiutavo Serbijos Pirmoje lygoje. 2023–2024 m. sezone iškovojo antrą vietą ir pateko į stipriausią šalies futbolo divizioną.

2024–2025 m. sezone debiutavo superlygoje, tačiau liko šešioliktoje vietoje (tarp šešiolikos dalyvių) ir iškrito į žemesnį divizioną.

Nuo 2025–2026 m. sezono varžėsi Pirmoje lygoje (II).

## Pasiekimai
; Pirma lyga (II)
: ? vieta: 2022–2023 m.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia raudona apranga. 

## Stadionas
Stadionas pastatytas 1976 m. Jame yra dvi tribūnos, pavadintos buvusių „crvena zvezda“ ir „Partizan“ futbolininkų Dušano Savičiaus ir Radosavo Petrovičiaus vardais. 

Vakarinė stadiono tribūna yra uždengta ir su kėdėmis, o rytinė – be kėdžių ir neuždengta. 

2017 m. stadionas buvo rekonstruotas ir pavadintas Dragano Džajičiaus vardu, buvusio FK Crvena Zvezda ir Jugoslavijos rinktinės žaidėjo vardu. 

Vienas labiausiai stadiono atnaujinimui nusipelniusių žmonių – buvęs Serbijos rinktinės narys Nemanja Matičius.

Stadiono talpa – 4000 vietų.

## Garsesni žaidėjai

*  Nikola Beljić
*  Boško Janković
*  Dragan Mrđa
*  Radosav Petrović
*  Veseljko Trivunović
*  Đorđe Tutorić
*  Dušan Basta
*  Nenad Kovačević
*  Aleksandar Luković

## Išnašos

## Nuorodos
* [ Oficiali klubo svetainė]
* facebook paskyra
* Srbijasport
* SOCCERWAY
* FLASHSCORE
* Transfermarkt
* Globalsportsarchive
Sofija Kanaverskytė

**Sofija Kanaverskytė** (1935 m. birželio 20 d. Perekšliuose, Smilgių valsčiuje – 2024 m. spalio 23 d. Klaipėdoje) – lietuvių dailininkė, scenografė.

## Biografija
1958–1964 m. studijavo scenografiją Lietuvos valstybiniame dailės institute. Po baigimo dirbo Panevėžio dramos teatre pas režisierių Juozą Miltinį. Nuo 1967 m. dirbo pirmąja scenografe Jaunimo dramos teatre.  
1969 m. S. Kanaverskytė pradėjo dalyvauti parodose. Nuo 1975 m. Klaipėdos Universiteto režisūros katedroje dėstė scenografiją. Daugeliui teatrų Lietuvos ir užsienio teatruose spektakliams kūrė scenografiją. 1984–2002 metais dirbo tradicinių Jūros šventės karnavalų vyriausiąja dailininke. Nuo 1996 m. buvo Lietuvos dailininkų sąjungos narė. Dailininkė yra jau daugiau kaip 20 metų veikiančios akcijos „Ant gerumo sparnų“ iniciatorė. Jos metu Klaipėdos dailininkai LDS nariai savo darbus kasmet dovanoja Klaipėdos jūrininkų ligoninei. 
2021 m. išrinkta Klaipėdos miesto kultūros magistre. Klaipėdos miesto savivaldybė. Nuoroda tikrinta 2024-10-23. 2022 m. išrinkta „Metų klaipėdiete“.

## Išnašos
Ubas

**Ubas** () – miestas ir to paties pavadinimo savivaldybė vakarinėje Serbijoje, Šumadijos ir Vakarų Serbijos regione. 

## Gyventojai
Pagal 2011 m. duomenis čia būta 6,1 tūkst. gyventojų. Absoliuti dauguma gyventojų – serbai. Iš tautinių mažumų gausiausia čigonų bendruomenė, esama rumunų, juodkalniečių ir makedonų.

## Sportas

* FK Jedinstvo Ub (futbolo klubas)
* Dragano Džajičiaus vardo stadionas () – talpa 4 tūkst.žiūrovų.

### Apie stadioną
Stadionas pastatytas 1976 m. Jame yra dvi tribūnos, pavadintos buvusių „Crvena Zvezda“ ir „Partizan“ futbolininkų Dušano Savičiaus ir Radosavo Petrovičiaus vardais. Vakarinė stadiono tribūna yra uždengta ir su kėdėmis, o rytinė – be kėdžių ir neuždengta. Stadiono talpa – 4000 vietų.

2017 m. stadionas buvo rekonstruotas ir pavadintas Dragano Džajičiaus, buvusio FK Crvena Zvezda ir Jugoslavijos rinktinės žaidėjo, vardu. 

Vienas labiausiai stadiono atnaujinimui nusipelniusių žmonių – buvęs Serbijos rinktinės narys Nemanja Matičius.

## Išnašos

## Nuorodos
* Oficiali miesto svetainė
Nemanja Matić

**Nemanja Matičius** (; g. 1988 m. spalio 21 d.) – Serbijos futbolininkas (gynybinio plano saugas). Didžiausią karjeros dalį praleido Anglijos Chelsea ir Manchester United klubuose. Kitados atstovavo Serbijos nacionalinei rinktinei.

## Karjera
Nuo 2006 m. rungtyniavo FK Kolubara. 2007 m. persikėlė į Slovakiją, kur žaidė MFK Košice.

2009 m. pasirašė sutartį su Chelsea FC, tačiau buvo skolinamas SBV Vitesse.

2011 m. persikėlė į Portugaliją, kur atstovavo SL Benfica.

2014–2017 m. priklausė Chelsea FC, o 2017–2022 m. Manchester United.

2022 m. birželio 24 d. pasirašė vienerių metų trukmės sutartį su AS Roma.

## Laimėjimai
; Anglijos čempionas 
: Chelsea: 2009–2010, 2014–2015, 2016–2017

; Anglijos futbolo taurės laimėtojas 
: Chelsea: FA Cup 2009–2010

; Portugalijos lygos taurė 
: Benfica: 2011–2012

; Anglijos lygos taurė
: Chelsea: 2014–2015

;Asmeniniai
* Serbijos metų futbolininkas (2x): 2014, 2015

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
* NFT svetainė
Alfredas Gysas

**Alfredas Gysas** (1913 m. Kaune – 1978 m. balandžio 30 d. Vakarų Vokietijoje) – vokiečių kilmės Lietuvos aviakonstruktorius, sklandytojas, sklandymo rekordininkas ir instruktorius, civilinis pilotas.

## Biografija
Gimė 1913 m. Kaune. Baigė vokiečių gimnaziją, dalyvavo Kauno Aukštesniosios technikos mokyklos aviacijos būrelio bei Lietuvos aeroklubo veikloje. Dirbo Nidos sklandymo mokyklos instruktoriumi, jos vadovu.

1940 m. repatrijavo į Vokietiją (1939 m. liepos 10 d. gavo Vokietijos sklandytojo licenciją Nr. 1134), dirbo instruktoriumi NSFK sklandymo mokykloje (Nidoje).

1978 m. mirė Vakarų Vokietijoje.

## Sklandytuvų statyba
1936–1938 m. A. Gysas sukonstravo ir pastatė keturis sklandytuvus: 

* šlaito sklandytuvą „Perkūnas" (1937 m.), 
* mokomąjį sklandytuvą vaikams - „Nykštukas" (1937 m.), 
* MOG (kartu su G. Milūnu, naudodami Br. Oškinio konstrukcijos sparnus) (1936 m.) 
* PAGY (kartu su A. Pakniu), (1936 m.)
* PAGY-2 (kartu su A. Pakniu).

## Sportiniai pasiekimai
A. Gysui priklauso trys rekordiniai skridimai sklandytuvu: 

* Lietuvos skrydžio su sklandytuvu aukščio rekordas (Grunau Baby IIa „Nida“ – 2500 m, Kaunas, 1937),

* išsilaikymo ore pasaulinis rekordas su sklandytuvu RRG Falke „Žaibas“  – 26 val. 3 min. (III rezultatas pasaulyje 1938 m.),

* įveiktas 168 km atstumas sklandytuvu Mü-13d „Keva“ maršrutu Kaunas–Akmenė (1939).

## Išnašos
Vincas Šalaviejus

**Vincas Šalaviejus** (1920 m. Gaideliuose, Žemaitkiemio valsčius, Ukmergės apskritis – 1940 m. gegužės 30 d.) – Lietuvos aviakonstruktorius, sklandytojas, sklandymo instruktorius.

## Biografija
Gimė 1920 m. Ukmergės apskrities Žemaitkiemio valsčiaus Gaidelių vienkiemyje. Baigęs penkias Ukmergės gimnazijos klases, studijavo Kauno aukštesniojoje technikos mokykloje.

1938 m. Nidos sklandymo mokykloje išmoko sklandyti, vadovavo Ukmergės sklandytojų būreliui.

Susirgęs džiova, mirė 1940 m. gegužės 30 d., palaidotas Ukmergėje.

## Sukurti orlaiviai
1939 m. sukonstravo ir pastatė lavinimosi sklandytuvą „Aitvaras".

## Šaltiniai
Walter NZ-60

**Walter NZ 60** – penkių cilindrų oru aušinamas aviacinis radialinis vidaus degimo variklis, 1923–1930 m. gamintas Čekoslovakijos įmonėje "Walter". Šis variklis buvo montuojamas ir į Lietuvoje sukurtą Anbo-II.

## Konstrukcija ir gamyba
Du vožtuvai cilindrui valdomi viršutiniais velenais (OHV tipas). Maitinimo sistema – gravitacinė (kuras laisvai teka iš aukščiau esančio bako į variklį), uždegimo sistema – karbiuratorinė, naudojamas karbiuratorius "Zenith 48 K Solex". Tepimo sistema – slėginė su sausu karteriu. Viso pagaminti 188 vnt.

1929 m. šio variklio pagrindu pradėtas gaminti Walter Vega (1929–1932), taip pat Walter NZ-70.

## Naudojimas
Walter NZ-60 buvo montuojamas į Čekoslovakijoje ir kitose šalyse gamintus orlaivius:

* Albert A-110 (Prancūzija)
* Albert A-20 (Prancūzija)
* Albert A-60 (Prancūzija)
* ANBO II (Lietuva)
* Avia BH-5 (Čekoslovakija)
* Avia BH-9 (Čekoslovakija)
* Avia BH-10 (Čekoslovakija)
* Avia BH-11 (Čekoslovakija)
* Avia BH-12 (Čekoslovakija)
* Avia BH-20 (Čekoslovakija)
* DAR-1 Peperuda (Bulgarija)
* DUS-III Ptapta (Bulgarija)
* Focke-Wulf S 24 (Vokietija)
* Gracianskij Omega (SSRS)
* Gribovskij G-8 (SSRS)
* Gribovskij G-10 (SSRS)
* Guritzer van Nes A.III (Austrija)
* Hopfner HS-5/28 (Austrija)
* Jakovlev AIR-3 (SSRS)
* Jakovlev AIR-4 (SSRS)
* Kalinin K-9 (SSRS)
* Koroljov SK-4 (SSRS)
* Lonek L-8 Ginette (Čekoslovakija)
* Letov Š-18 (Čekoslovakija)
* Orta-Saint Hubert G.1 (Belgija)
* Pander E (Nyderlandai)
* PWS-3 (Lenkija)
* Vinogradov Igrado-3 (SSRS)

## Specifikacijos

### Techniniai parametrai

* **Tipas:** penkių cilindrų oru aušinamas aviacinis radialinis vidaus degimo variklis
* **[[Vidaus degimo variklio cilindro skersmuo|Cilindo skersmuo]]:** 105 mm
* **Stūmuoklio eiga:** 120 mm
* **[[Variklio darbinis tūris]]:** 5195 cm3
* **[[Variklio sausas svoris|Variklio sausasis svoris]]:** 100 kg
* **Suspaudimo laipsnis**: 4,48:1

### Galia

* **Kilimo galia:** 55 kW (75 AG) esant 1 750 aps/min.
* **Nominali galia:** 45 kW (60 AG) esant 1 400 aps/min.

**Sąnaudos**

* **Kuro sąnuados**: 230 g/h·kW / 313 g/h·kW

* **Tepalo sąnaudos**: 16 g/h·kW / g/h·kW

## Literatūra

* (EN) Gunston, Bill (1986). World Encyclopedia of Aero Engines. Wellingborough: Patrick Stephens.

* (CZ) Němeček, V. (1968). Československá letadla. Praha: Naše Vojsko.
* (CZ) «Motory „Walter“ při II. závodě v rychlosti». *Letectví* (10) 4 ed. 1924. p. 217–218
* (FR) «Tableau des Avions Légers de L´U.R.S.S. Créés Entre 1923 et 1935». L’Aérophile (1). 1936. p. 17
* (CZ) «Zak participují motory firmy Walter na rekordech a úspěších českoslov. letectví». Národní listy (265) 65 ed. 27 de setembro de 1925. p. 12

## Išnašos
RK3102

**RK3102** – rajoninis kelias, jungiantis Brazdigalą ir Pasvalį. Kelio ilgis – 0,93 km, visas kelias yra asfaltuotas.

Kelias prasideda Brazdigaloje, sankryžoje su  . Kelias daugiausiai eina Pasvalyje, kuriame kelias ir baigiasi. Kelias baigiasi sankryžoje su Panevėžio ir Šilo gatvėmis. Pastaroji nuveda į kairę link Pasvalio kultūros ir poilsio parko.

## Išnašos
RK3104

**RK3104** – rajoninis kelias, jungiantis Vaškus ir Puodžiūnus. Kelio ilgis – 10,4 km. Visas kelias yra dengtas žvyru, išskyrus ties Puodžiūnais, kur kelias yra asfaltuotas.

Kelias prasideda Vaškuose, sankryžoje su . Kelias eina Pasvalio rajone. Prie kelio yra šios gyvenvietės: Vaškai, Gineikiai, Puodžiūnai. Kelias baigiasi Puodžiūnuose, kur toliau kelias nueina į Latviją. Ties Puodžiūnais kelias kerta .

## Išnašos
RK3105

**RK3105** – rajoninis kelias, jungiantis Saločius, Kiemėnus ir Didįjį Plonėną. Kelio ilgis – 20,9 km. Kelias nuo Saločių iki Šakarnių yra asfaltuotas, visas likęs kelias yra dengtas žvyru.

Kelias prasideda Saločiuose, sankryžoje su   ir . Kelias eina per Pasvalio ir Pakruojo rajonus. Prie kelio yra šios gyvenvietės: Saločiai, Šakarniai, Kiemėnai, Kyburiai, Didysis Plonėnas. Kelias baigiasi Pakruojo rajone, Didžiajame Plonėne, sankryžoje su . Šakarniuose iš kelio atsišakoja , Kiemėnuose į kelią įsilieja , o ties Kyburiais kelias kerta Yslykio upę.

## Išnašos
Liepupė (kaimas)

**Liepupė** () – kaimas Latvijoje, Vidžemėje, Liepupės valsčiuje. Kaimas yra už 5 km nuo Baltijos jūros kranto Metsepolės lygumoje ir Pajūrio žemumoje. Kaimo ir per jį tekančios upės pavadinimas kilęs iš sulatvinto senovės lyvių žodžio *Pernigele* ( 'liepa',  'upė'). Anksčiau Liepupėje gyventa lyvių, tai rodo vietovardžiai: *Kadaga* 'kadagys', *Mustkalnai* 'juodieji kalnai', *Korbiniai* 'miško tankmė', *Varzos* 'krūmai', *Susika* 'vilkas'. 2021 m. duomenimis, Liepupėje gyvena 293 žmonės. Šioje gyvenvietėje yra 1751 m. pastatytas Liepupės dvaras, jis vienas iš geriausiai išsaugotų baroko dvarų Vidžemėje. Nuo 2012 m. Liepupėje vyksta iki šiol vienintelis Baltijos šalyse akustinės muzikos festivalis – „Sidabrinis kiras“ ().

## Išnašos
RK3106

**RK3106** – rajoninis kelias, jungiantis Krinčiną, Ličiūnus ir Mieliūnus. Kelio ilgis – 16,3 km. Kelias nuo Krinčino iki Ličiūnų yra asfaltuotas, visas likęs kelias yra dengtas žvyru.

Kelias prasideda Krinčine, sankryžoje su . Kelias eina per Pasvalio ir Biržų rajonus. Prie kelio yra šios gyvenvietės: Krinčinas, Ličiūnai, Daniliškiai, Žvirgždė, Šukionys, Mieliūnai. Kelias baigiasi Biržų rajone, Mieliūnuose, sankryžoje su . Kelias kerta šias upes: Jiešmenį, Upytę, Ringužę, Tatulą.

## Išnašos
Walter NZ 120

**Walter NZ 120** – devynių cilindrų, oru aušinamas aviacinis radialinis variklis, XX a. trečiajame dešimtmetyje sukurtas ir 1927–1931 m. gamintas Čekoslovakijos įmonės Walter (ček. *Akciovou továrnu automobilů Josef Walter a spol.)*.

Varikliui buvo naudojami įmonės tuo metu gamintų NZ (pavadintų pagal inžinierių pavardes: *Novák-Zeithammer*) variklių asortimento cilindrai ir kitos dalys. NZ 120 konstrukcija leido padidinti variklio galią iki 135 AG (99 kW). Į variklį buvo montuojamas karbiuratorius Zénith 42 DCI, uždegimui buvo naudojami du magnetai Scintilla GN7-D. Variklio matmenys: aukštis 990 mm, gylis: 741 mm.

NZ-120 pagrindu vėliau buvo sukurti penki modeliai – NZR 120, Junior, Mikron II, Minor 4 ir Major 4.

## Naudojimas
NZ-120 buvo montuojamas į įvairius Čekoslovakijoje ir kitose šalyse gamintus lėktuvus:

* Avia B.122
* Breda Ba.26
* Fizir FN
* Junkers K 16
* Letov Š-218
* Praga BH-39NZ
* Rogožarski SIM-X
* RWD 8
* Spartan C3-2

## Techniniai parametrai
* **Tipas:** devynių cilindrų žvaigždinis vidaus degimo stūmuoklinis variklis
* **Cilindro skersmuo:** 105 mm
* **Stūmoklio eiga:** 120 mm
* **[[Variklio darbinis tūris|Darbinis tūris]]:** 9,352 l
* **[[Variklio sausas svoris|Sausas svoris]]:** 148 kg

### Komponentai

* **Vožtuvų valdymas:** viršutinis velenas, du vožtuvai cilindrui
* **Aušinimo sistema:** aušinamas oru
* **[[Reduktorius]]:** tiesioginė pavara

### Galia

* **Galia:** 99,3 kW (135 AG) esant 1 750 aps/min (kilimo galia)
* **[[Suspaudimo laipsnis]]:** 4,48:1

;

## Bibliografija

* (EN) Gunston, Bill. World Encyclopaedia of Aero Engines. Cambridge, England. Patrick Stephens Limited, 1989. ISBN 1-85260-163-9
* (CZ) NĚMEČEK, Václav. Československá letadla. 1. vyd. Praha: Naše vojsko, 1958.
* (CZ) PILÁT, Zdeněk. Naše letecké motory. Letectví + kosmonautika. Roč. LX, čís. 5–10. ISSN 0024-1156.
* (CZ) Růzha, Zd. ing. Letadla v soutěži stály Malé dohody . Letectví. Září 1938, roč. XVIII. (1938), čís. 9, p. 345–348.

## Išnašos
Miracle Porter

**Miraklė Porter** (*Miracle Porter* g. 1998 m. gruodžio 18 d.) – bahamiečių kilmės amerikiečių futbolininkė, puolėja. Rungtyniavo Lietuvoje. Atstovavo Šiaulių „Gintros“ klubui.

## Karjera
Žaidėjai priklauso Floridos valstijos rekordas – per vidurinės mokyklos metus Mantazu ekipos sudėtyje pelnė daugiau nei 230 įvarčių.

Po studijų persikėlė į Europą. 2021–2022 m. sezone atstovavo septintą vietą moterų čempionate užėmusiai Reimso „Stade de Reims“.

### [[FC Gintra]]
2022 m. persikėlė rungtyniauti į Lietuvą. Atstovavo „Gintros“ klubui.

Debiutavo A lygoje 2022 m. rugpjūčio 28 d. prieš Bangos klubą ir pasižymėjo pelnydama du įvarčius. „Gintros“ klubas sutriuškino varžoves rezultatu 5:0.

2022 m. rugsėjo 11 d. rungtynėse prieš FK Vilnius pasižymėjo pelnydama tris įvarčius. „Gintros“ klubas sutriuškino varžoves rezultatu 5:0.

2022 m. rugsėjo 18 d. rungtynėse prieš Sanedo klubą pelnė tris įvarčius, o šiaulietės nugalėjo rezultatu 3:1.

### [[Glasgow City FC]]
Karjerą tęsė Glasgow City FC (Škotija). 2023 m. vasario 23 d. Škotijos klubas oficialiai pristatė naujokę.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
;**[[FC Gintra]]**
* **Lietuvos čempionė**: 2022 m.

## Išnašos

## Nuorodos
* lietuvosfutbolas.lt 
* FLASHSCORE
* SOCCERDONNA
* Globalsportsarchive
RK3107

**RK3107** – rajoninis kelias, jungiantis Vaškus ir Degėsius. Kelio ilgis – 6,2 km. Visas kelias yra dengtas žvyru, išskyrus Vaškuose, kur kelias yra asfaltuotas.

Kelias prasideda Vaškuose, sankryžoje su . Kelias eina per Pasvalio ir Pakruojo rajonus. Prie kelio yra šios gyvenvietės: Vaškai, Degėsiai. Kelias baigiasi Pakruojo rajone, Degėsiuose, sankryžoje su .

## Išnašos
RK3108

**RK3108** – rajoninis kelias, jungiantis Tetirvinus ir Kiemėnus. Kelio ilgis – 16,4 km, visas kelias yra asfaltuotas.

Kelias prasideda Tetirvinuose, sankryžoje su . Kelias eina Pasvalio rajone. Prie kelio yra šios gyvenvietės: Tetirvinai, Manikūnai, Namišiai, Kiemėnai. Kelias baigiasi Kiemėnuose, sankryžoje su .

## Išnašos
Sofus Berger Brix

**Sofusas Bergeris Briksas** (; g. 2003 m. birželio 2 d.) – Danijos futbolininkas (saugas), žaidžiantis Viborg FF klube. Kitados atstovavo Danijos U-19 jaunimo rinktinei.

## Karjera
Futbolo paslapčių sėmėsi Overlund GF. Atstovavo šio klubo jaunimo ekipoms. Vėliau persikėlė į Viborg FF.

Profesionalo karjerą pradėjo Viborg FF. 2019–2020 m. klubas rungtyniavo Pirmame divizione. Žaidėjas sužaidė penkiolikoje mačų ir pasižymėjo pelnydamas vieną įvartį. 2020–2021 m. Pirmame divizione sužaidė dvidešimt penkerias rungtynes ir pelnė vieną įvartį. Po sezono klubas perkeltas į Superlygą. 2021–2022 m. sezone žaidėjas atstovavo Viborg FF dvidešimt dviejose rungtynėse.

2021–2022 m. Superlygoje Viborg FF liko septinti, tačiau pateko į Europos turnyrus. UEFA Europos Konferencijų lygoje rungtyniavo prieš „Sūduvos“ klubą.

2022 m. liepos 21 d. rungtynėse Marijampolėje danai nugalėjo sūduviškius rezultatu 1:0. 78 minutę pasižymėjo Sofusas Bergeris Briksas, kuris aikštėje pasirodė po keitimo 74 minutę.

2023 m. rugpjūčio 4 d. Viborg| klubas paskelbė, kad futbolininkas nuomos pagrindais iki sezono pabaigos skolinamas FC Fredericia. Netrukus su Viborg klubu sutartis buvo pratęsta iki 2025 m. pabaigos. 2024 m. vasarą žaidėjas sugrįžo į Viborg klubą.

### Silkeborg
2025 m. vasario 1 d. oficialiai paskelbta, kad pasirašyta sutartis su Superlygoje rungtyniaujančiu Silkeborg, galiosianti iki 2028 m. pabaigos.

2025 m. rugpjūčio 14 d. pelnė pirmąjį savo įvartį atstovaudamas klubui 2025–2026 m. UEFA Konferencijų lygos trečiojo etapo rungtynėse išvykoje prieš Jagiellonia Białystok, kurios baigėsi lygiosiomis 2–2.

## Pasiekimai
; Pirmasis divizionas (II)
: Nugalėtojai: 2020–2021 m.
: Antrieji: 2019–2020 m.

## Išnašos

## Nuorodos
* SOCCERWAY
* FLASHSCORE
* Transfermarket
* Globalsportsarchive
RK3109

**RK3109** – rajoninis kelias, jungiantis Ustukius, Šimonius ir Stipinus. Kelio ilgis – 18,7 km. Kelias nuo Ustukių iki Šimonių yra asfaltuotas, visas likęs kelias yra dengtas žvyru.

Kelias prasideda už Ustukių tilto per Mūšą, sankryžoje su . Kelias eina Pasvalio rajone. Prie kelio yra šios gyvenvietės: Ustukiai, Šimoniškis, Svirpliškis, Šimoniai, Sindriūnai, Saboniai, Nereikoniai. Kelias baigiasi ties Pasvalio ir Pakruojo rajonų riba, sankryžoje su . Ties Švobiškiu iš kelio atsišakoja .

## Išnašos
Nabė (kaimas)

**Nabė** () – kaimas Latvijoje, Vidžemėje, Limbažių savivaldybėje, Limbažių valsčiuje. Kaimas išsidėstęs už 10 km nuo savivaldybės centro Limbažių ir už 63 km nuo sostinės Rygos.

Kaimu eina kelias V129, yra Nabės stotelė. Nabė įsikūrusi ant Vitrupės kranto.

Kaime yra Nabės dvaras. Viduramžių Nabės pilis, dvaro kompleksas ir Nabės pilies bokštas, pastatytas XIV a., kaip paveldo objektai saugomi valstybės. Nabės dvaro rūmai, spirito varykla, tvartas, svirnas, gyvenamasis ir gamybinis pastatai saugomi kaip vietinės reikšmės paminklai.

Nabė išsidėsčiusi Šiaurės Vidžemės biosferos rezervate. Saugomi 3,86 m perimetro paprastasis uosis, 4,8 m perimetro baltasis uosis, Nabės ąžuolai ir Nabės sibirinių pušų želdiniai.

2007 m. Nabėje gyveno 35 žmonės.

## Išnašos
RK3110

**RK3110** – rajoninis kelias, jungiantis Papyvesius, Krinčiną ir Gulbinėnus. Kelio ilgis – 14,6 km. Kelias nuo Papyvesių iki Krinčino yra asfaltuotas, visas likęs kelias yra dengtas žvyru.

Kelias prasideda už Papyvesių, sankryžoje su automagistrale  . Kelias eina Pasvalio rajone. Prie kelio yra šios gyvenvietės: Papyvesiai, Krinčinas, Barklainiai, Gulbinėnai. Kelias baigiasi Gulbinėnuose, Senojoje gatvėje. Krinčine kelias kerta Jiešmens upę.

## Išnašos
Vainižiai

**Vainižiai** () – kaimas Latvijoje, Vidžemėje, Limbažių savivaldybėje, Umurgos valsčiuje. Kaimas išsidėstęs ant Braslos upės kranto prie kelio P14, yra stotelė.

Kaimas kūrėsi Vainižių dvaro () centre, Umurgos parapijos valdose. XIV–XVI a. čia buvo Rygos arkivyskupijos ūkio dvaro rūmai. Rūmai pastatyti prie Limbažių–Straupės vieškelio XIV a. netoli lyvių Vainižių piliakalnio Braslos dešiniajame krante. Vainižių viduramžių pilis (likę pamatai) ir Vainižių piliakalnis saugomi kaip valstybinės reikšmės paveldo paminklai.

Dalis Vainižių įeina į Šiaurės Vidžemės biosferos rezervatą. 2007 m. kaime gyveno 10 žmonių.

## Išnašos
Cukurs C.6bis

**Cukurs C.6bis** – 1939 m. Latvijos įmonėje VEF (latv. *Valsts elektrotehniskā fabrika*, liet. *Valstybinis elektrotechnikos fabrikas*) sukurtas Herberto Cukurso konstrukcijos pilnai metalinis žemasparnis monoplanas pikiruojantis bombbonešis, kurio bandymai buvo baigti prieš pat Latvijos okupaciją.

## Priešistorė
Ketvirtojo dešimtmečio pabaigoje Latvijos kariuomenė siekė stiprinti savo karines pajėgas išnaudodama šalies ekonominį potencialą. Prezidentas Karlis Ulmanis tuometinę valstybinę įmonę VEF matė ne vien elektrotechnikos, tačiau ir kitų pramonės šakų centru. Sekdama šia vizija, Latvijos kariuomenė skatino karo lėktuvų kūrimą ir gamybą VEF įmonėje. Taip buvo pradėti gaminti Karlio Irbičio konstrukcijos mokymosi ir lavinimosi lėktuvai I-11, I-12, I-14, I-15, I-17, naikintuvai I-16, I-19 (iki sovietinės okupacijos nespėtas surinkti), 1939 m. pradėtas konstruoti Janio Akermanio keleivinis lėktuvas JDA-10M, 1935 m. pagamintas H. Cukurso konstrukcijos tolimų nuotolių lėktuvas Cukurs C.6 „Trīs zvaigznes“, kuriuo jo konstruktorius 1937 m. nuskrido iš Rygos į Tokiją, o jo pagrindu 1939 m. pradėtas kurti pikiruojantis bombonešis ir mokymosi lėktuvas Cukurs C.6bis.

## Konstrukcija ir gamyba

C.6bis buvo gili C.6 „Trīs zvaigznes“ modifikacija, su pilnai metaliniu fiuzeliažu (pirmasis pilnai metalinis lėktuvas pastatytas Latvijoje), galingesniu varikliu, ginkluote ir bombardavimo įranga. Pirminė lėktuvo paskirtis greičiausiai buvo mokomoji – apie tai galima spręsti iš silpno, tik 210 kW (280 AG) galios variklio ir nedidelio – tik 50 kg bombų krovinio. Lėktuvo važiuoklė buvo fiksuota, su aerodinaminiais gaubtais, nėra duomenų ar kūrėjas ir užsakovas planavo įrengti suskleidžiamą.

Lėktuvo bandymai prasidėjo 1940 m. pavasarį. Bandomuosius skrydžius atliko 2-osios naikintuvų eskadrilės pilotas kapitonas I. Balodis, jaunesnieji leitenantai A. Graudiņš ir A. Grants. Lėktuvo bandymai buvo baigti birželio 7 d., likus 10 dienų iki Latvijos sovietinės okupacijos .

## Likimas
Sovietų valdžia domėjosi Cukurso konstrukcijomis. C.6bis bandė sovietų kariuomenė, tačiau į ginkluotę nepriėmė. Vienintelis pagamintas egzempliorius buvo išardytas iki 1940 m. pabaigos.

Sovietų valdžia H. Cukursą kvietė kvietė dirbti Jakovlevo projektavimo biure. Teigiama, kad Cukursas išvengė bendradarbiavimo ir grįžo į savo ūkį „Lidoņi“ buvusiame Bukaišių dvare. Būdamas SSRS interesų objektu, Cukrus išvengė represijų ir išlaikė kai kurias privilegijas, įskaitant asmeninį automobilį. Karo metu jis pasitraukė į Vakarus.

## Techniniai parametrai

## Literatūra

* (RU) Cukurs C-6bis, Уголок неба – большая авиационная энциклопедия
* (PL) Zapomniany Cukurs C-6 i C-6bis, Smartapge.pl

## Išnašos
RK3112

**RK3112** – rajoninis kelias, jungiantis Pumpėnus, Kriklinius ir Smilgius. Kelio ilgis – 19,1 km. Kelias nuo Pumpėnų iki Kriklinių yra asfaltuotas, visa likusioji dalis dengta žvyru.

Kelias prasideda Pumpėnuose, sankryžoje su automagistrale   ir . Kelias eina Pasvalio rajone. Kelias nuo Pumpėnų eina į rytus, o už Moliūnų pasuka į šiaurę. Prie kelio yra šios gyvenvietės: Pumpėnai, Vilkiškiai, Krikliniai, Moliūnai, Baluškiai, Smilgiai. Kelias baigiasi Smilgiuose, sankryžoje su . Vilkiškiuose kelias kerta Svalios upę, o Moliūnuose – Pyvesą.

## Išnašos
Noel Mbo

**Noelis Mbo** (*Noel Mbo*; g. 1999 m. kovo 14 d.) – Anglijos futbolininkas, puolėjas.

## Karjera
Žaidė Anglijoje – priklausė „Gillingham“ klubui, tačiau buvo skolinamas „Kingstonian“ ir „Hampton & Richmond Borough”.

Rungtyniavo aukščiausioje Švedijos „Allsvenskan“ lygoje, kai atstovavo Helsingborgs IF. Nuomos pagrindais rungtyniavo „Eskilsminne“ klube.

### „Džiugo“ klubas
2022 m. liepos 22 d. paskelbta, kad žaidėjas atvyksta į „Džiugą“.

2022 m. liepos 22 d. debiutavo A lygos rungtynėse prieš „Riterių“ klubą. Žemaičiai pralaimėjo šias rungtynes rezultatu 1-2.

2022 m. rugpjūčio 27 d. pelnė įvartį rungtynėse prieš FK Panevėžys.

2022 m. rugsėjo 3 d. pasižymėjo rungtynėse prieš FK Žalgiris, kai pelnė įvartį 88 rungtynių minutę ir išlygino rezultatą (1-1). Telšiškiai iškovojo tašką prieš čempionų titulą ginančius vilniečius.

2022 m. gruodžio 30 d. tapo aišku, kad žaidėjas palieka klubą.

### „Panevėžio“ klubas
2023 m. sausio 27 d. tapo žinoma, kad žaidėjas atstovaus „Panevėžio“ klubui.

2023 m. kovo 5 d. A lygos rungtynėse prieš Gargždų „Bangą“ oficialiai debiutavo „Panevėžio“ klube . Panevėžiečiai sutriuškino varžovus rezultatu 4:0.

2024 m. rugpjūčio 25 d. pranešta, kad iki sezono pabaigos turėjusi galioti sutartis nutraukta abipusiu susitarimu ir futbolininkas paliko klubą.

### Hong Linh Ha Tinh
2024 m. antroje pusėje atstovavo Hong Linh Ha Tinh FC (Vietnamas).

## Statistika
; A lygos statistika

Spalvų reikšmės:
:  Ekipa žaidė A lygoje;

## Laimėjimai
; su Panevėžys
* A lygos čempionas: 2023 m.
*  **Supertaurės laimėtojas**: 2024 m.

## Išnašos

## Nuorodos
* alyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt
* Globalsportsarchive
* fcdziugas.lt svetainė
Šarminiai žemės metalai

**Šarminiai žemės metalai** arba **šarminių žemių metalai** – periodinės elementų lentelės II A grupės cheminiai elementai, iš viršaus į apačią: berilis (Be), magnis (Mg), kalcis (Ca), stroncis (Sr), baris (Ba) ir radis (Ra). Be to, hipotetinis periodinės elementų lentelės elementas unbinilis taip pat yra šarminis žemės metalas.

Tokie elementai yra kietesni už šarminius metalus, taip pat – sidabriškai balti, lengvi. Visi šarminiai žemės metalai mažai tirpūs vandenyje, iš čia – pavadinimas.

## Šaltiniai
Tõnu Karma

**Tenu Karma** (, 1924 m. gegužės 1 d. Tartu, Estija – 2014 m. rugsėjo 9 d. Tukumas, Latvija) – estų kalbininkas, vertėjas. Nuo 1995 m. – Latvijos mokslų akademijos garbės narys.

## Biografija
Gimė mokytojų šeimoje. 1951 m. baigė Tartu universitetą. Iki 1954 m. dirbo laikraštyje „Traktoristi Hääl“ („Traktoristo balsas“), vėliau – spaustuvėje. 1956 m. išsikėlė gyventi į Rygą. Iki 1994 m. dirbo Latvijos universiteto bibliotekoje, kur vadovavo sisteminimo grupei. Latvijos universitete dėstė lyvių filologiją.

Tyrė lyvių kalbą, lyvių kultūrą. Lyvių mėnraščiui „Līvli“ parašė apie 100 straipsnių. Telkė dėmesį į lyvių, estų ir latvių ryšius. Parašė apie 200 mokslinių straipsnių

1997 m. apdovanotas ketvirto laipsnio Trijų žvaigždžių ordinu, 1998 m. – Estijos Baltosios žvaigždės ordinu. 2006 m. Valstybės kultūrinio kapitalo fondas (Latvija) jam paskyrė gyvenimo stipendiją, 2007 m. gavo Latvijos ministrų kabineto garbės raštą.

Palaidotas Rygos Pirmosiose Miško kapinėse.

### Šeima
Tenu Karmos žmona buvo latvių kalbininkė Marta Rudzytė (1924–1996), duktė Rūta Karma (g. 1958) estų literatūrą verčia į latvių kalbą ir 2012 m. buvo apdovanota ketvirtos klasės Marijos žemės kryžiaus ordinu.

## Išnašos
Oleksijus Zbunis

**Oleksijus Zbunis** (*Олексій Олександрович Збунь*; g. 1997 m. birželio 9 d.) – Ukrainos futbolininkas, saugas.

## Karjera
Žaidė Ukrainoje – priklausė „Zirkos“ klubui. Atstovavo „Zirka“, kuri rungtyniavo Premjer lygoje.

2019 m. žaidė Minsko „Torpedo“ (Baltarusija).

2019 m. sugrįžo į gimtinę ir atstovavo „Hirnyk Sport“ klubui, kuris rungtyniavo Ukrainos Pirmoje lygoje.

2021–2022 m. sezone O. Zbunis priklausė Kryvyi Rigo „Kryvbas“ klubui, tačiau spalio mėnesį patyrė kelio traumą. 2022 m. vasario mėnesį Rusijai pradėjus karą prieš ukrainiečius, futbolo čempionatas buvo nutrauktas. Futbolininkas kurį laiką buvo be klubo.

### „Džiugo“ klubas
2022 m. liepos 22 d. paskelbta, kad žaidėjas atvyksta į „Džiugą“.

Debiutavo A lygos rungtynėse prieš „Riterių“ klubui liepos 22 d.

2022 m. rugpjūčio 6 d. pelnė įvartį galvą rungtynėse prieš Jonavos klubą.

A lygoje sužaidė penkiolika rungtynių ir pasižymėjo pelnydamas keturius įvarčius.

2023 m. sausio 8 d. tapo aišku, kad žaidėjas palieka „Džiugo“ klubą.

### „Sūduvos“ klubas
2023 m. sausio 28 d. pasirodė pranešimai, kad sudaryta sutartis su FK Sūduva.

2023 m. kovo 5 d. įvyko debiutas A lygos rungtynėse prieš FK Kauno Žalgiris. Ukrainietis pasirodė startinėje sudėtyje, o vėliau buvo pakeistas.

2023 m. kovo 11 d. rungtynėse prieš FC Hegelmann pelnė įvartį ir svariai prisidėjo prie pergalės rezultatu 2:0.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* FLASHSCORE
* Transfermarkt 
* lietuvosfutbolas.lt
* Globalsportsarchive
* fcdziugas.lt svetainė
RK3113

**RK3113** – rajoninis kelias, jungiantis Valakėlius ir Pušalotą. Kelio ilgis – 15,1 km. Kelias nuo Valakėlių iki Ližų yra asfaltuotas nuo 2021 m., visas likęs kelias yra dengtas žvyru.

Kelias prasideda Valakėliuose, sankryžoje su  ir . Kelias eina Pasvalio rajone. Prie kelio yra šios gyvenvietės: Valakėliai, Naujikai, Ližai, Pažąsai, Stumbriškis, Pušalotas. Kelias baigiasi Pušalote, sankryžoje su  ir .

## Išnašos